open-index/open-wikipedia-markdown huggingface dataset:
The Mall

**The Mall** i London er en gate som løper fra Buckingham Palace i vest til Admiralty Arch og Trafalgar Square i øst. Gaten er stengt for trafikk på søndager og offentlige høytidsdager, og ved seremonielle anledninger.

St. James's Park ligger på sørsiden av The Mall, med Green Park og St. James's Palace på motsatt side, i nord. Ved den østre enden av gaten fortsetter Horse Guards Parade.

The Mall ble bygget som en seremoniell vei ved slutten av det nittende århundre og begynnelsen av det tyvende århundre, som motstykke til lignende seremonielle gater i andre byer, som Washington, DC, Paris, Berlin og Wien. Slike gater var ment å brukes for store nasjonale seremonier. Som ledd i bygningsarbeidet ble Buckingham Palace gitt en ny fasade og Victoria-monumentet ble reist.

Ved statsbesøk til Storbritannia blir monarken og den besøkende statssjefen eskortert i ekvipasje oppover The Mall, som dekoreres med britiske flagg og den besøkende nasjonens flagg.
Samlagsprisen

**Samlagsprisen** er en litterær pris som utdeles årlig av Litteraturselskapet Det Norske Samlaget til en forfatter som skriver på nynorsk, uavhengig av forlag. Prisen ble først utdelt i 2018, og skal deles ut annenhver gang til sakprosaforfattere og skjønnlitterære forfattere.

Prisen kan oppfattes som videreføring av den tidligere *Samlagsprisen* som ble utdelt fra 1993 til 2014. Den prisen ble tildelt en forfatter som hadde utgitt minst en skjønnlitterær bok med høy kvalitet på forlaget Samlaget i løpet av de siste fem år. Samlagsprisen ble delt ut første gang i forbindelse med forlagets 125-årsjubileum i 1993. Prisen var på  kroner i 2007, per 2025 er prispengene økt til  kroner.

## Prisvinnere
*  – Astrid Sverresdotter Dypvik
*  – Marit Eikemo
*  – Katrine Sele
*  – Aina Basso
*  – Alfred Fidjestøl
*  – Brynjulf Jung Tjønn

## Prisvinnere, den forrige Samlagsprisen
*  – Lars Amund Vaage
*  – Jon Fosse
*  – Oskar Stein Bjørlykke
*  – Helge Torvund
*  – Per Olav Kaldestad
*  – Rønnaug Kleiva
*  – Oddmund Hagen
*  – Einar Økland
*  – Marit Kaldhol
*  – Ragnar Hovland
*  – Rolf Sagen
*  – Eva Jensen
*  – Finn Øglænd
*  – Frode Grytten
*  – Arnt Birkedal 
*  – Tove Bakke
*  – Helga Gunerius Eriksen
*  – Hilde Kristin Kvalvaag
*  – Brit Bildøen
*  – Jørgen Norheim
*  – Jan Roar Leikvoll

## Referanser


## Eksterne lenker
*
St. James’s Palace

**St. James's Palace** er et av Storbritannias eldste palasser, beliggende på *[[Pall Mall (London)|Pall Mall]]* i London, rett nord for St. James's Park.

St. James's Palace er den britiske monarkens offisielle residens i London. Den har vært det siden 1698, da Whitehall Palace ble ødelagt i brann. Selv om dronning Victoria valgte å flytte til det utvidede Buckingham Palace i 1837, så er St. James's fortsatt den britiske monarkens offisielle residens. Det britiske hoffet heter derfor fortsatt Court of St. James's.

Palasset er ikke åpent for publikum da det fortsatt benyttes som kontorlokaler for Det kongelige hoff og det kongelige kapell, samt som London-residens for prinsesse Anne og prinsesse Alexandra.

Deler av St. James's Palace, *York House*, ble tidligere brukt av prinsen av Wales. Hans sønner, Wiliam og Harry, hadde også leiligheter i palasset. I 2003 flyttet prinsen av Wales til Clarence House, det tidligere residensen til Dronningmoren.

## Historie
Palasset ble bestilt av kong Henrik VIII av England på stedet til et tidligere hospital for spedalske dedisert helgenen Jakob den yngre. Det nye palasset, sekundært i kongens interesse for hans  Whitehall Palace, ble bygget i årene mellom 1531 og 1536 som en mindre residens for å unnslippe det formelle hofflivet. Det var langt mindre enn det nærliggende Whitehall, og arrangert rundt en rekke gårdsplasser, inkludert Colour Court, Ambassador's Court og Friary Court. De mest gjenkjennbare trekket er nordlige portportal som er konstruert med fire etasjer, to krenelerte, åttekantede tårn ved dets hjørner og en sentral klokke som dominerer øverste etasje og gavl. Klokken er et senere tillegg, og er datert fra 1731. Det er dekorert med initialene «H.A.» for Henrik og hans andre hustru Anne Boleyn. Kong Henrik bygget palasset i rød murstein med detaljer i mørkere murstein.

Palasset ble remodulert i 1544 med tak malt av Hans Holbein den yngre, og ble beskrevet som et «behagelig rojalistisk hus». To av barna til Henrik VIII døde i dette palasset, Henry FitzRoy, 1. hertug av Richmond og Somerset (1536)og Maria I av England (1558) Elisabeth I av England bodde ofte i palasset, og det er sagt at hun tilbrakte natten der i påvente av at den spanske armada skulle seile opp den engelske kanal.

## Referanser


## Litteratur
* Walford, Edward (1878): «St James's Palace», Old and New London: Volume 4. Institute of Historical Research
* Pevsner, Nikolaus (2003): *The Buildings of England: London 6: Westminster, s. 594–601
* Wagner, John; Walters Schmid, Susan (2011): *Encyclopedia of Tudor England*. CA, USA: ABC Clio, ISBN 1598842994
* Wheatley, H.; Cunningham, P ([1891] 2011): *London Past and Present: Its History, Associations, and Traditions'', Cambridge, UK: Cambridge University Press, ISBN 1108028071

## Eksterne lenker
* 
* Historiske foto fra St. James' Palace
Oljeindustri

**Oljeindustri**, også kalt **petroleumsvirksomhet** og **oljenæring**, betegner den virksomheten som utvinner og foredler petroleumsprodukter fra petroleum, det vil si fra  råolje, naturgasskondensat og naturgass. Foretak som er involvert i denne industrien, er både oljeselskaper og leverandører og underleverandører til disse, ofte kalt *oljeservice*.

## Aktiviteter
Aktivitetene innen oljevirksomheten deles ofte inn i tre hovedkomponenter:

# **Oppstrøm**, eller *upstream* på engelsk, brukes om utvinnings- og produksjonssiden av oljeindustrien (olje- og gassproduksjon).
# **Midtstrøm**, eller *midstream* på engelsk, betegner prosessering, lagring, frakt og så videre av ikke-raffinert petroleum
# **Nedstrøm**, eller *downstream* på engelsk, betegner det siste leddet: oljeraffinering, petrokjemiske fabrikker, distribusjon, forsyning, markedsføring og salg av ferdige produkter. Nedstrømssektoren kan også omfatte bygging av produksjonsanlegg og andre installasjoner som brukes til raffinering.

Mange deler oljevirksomheten bare inn i opp- og nedstrømsaktiviteter. Nedstrømsaktivitetene berører forbrukerne gjennom tusenvis av petroleumsprodukter, for eksempel bensin, diesel, flybensin, petroleum og tyngre oljer for oppvarming, asfalt, smøremidler, syntetisk gummi, plast, gjødsel, frysevæske, insektmidler, farmaseutiske midler, naturgass og propan.

Et integrert oljeselskap er et oljeselskap som er engasjert innenfor alle områdene.

Oljeindustri som er knyttet til petroleumsutvinning til havs, kalles gjerne offshoreindustri.


Erdöl Bohrturm.jpg|Borerigg
Gulf Offshore Platform.jpg|Oljeplattform
Pumpe Hemmingstedt.JPG|Oljepumpe
Tanker offshore terminal.jpg|Tankskip
ShellMartinez-refi.jpg|Oljeraffineri
Portugal pipeline.jpg|Rørledning
Kaarstoe anlegget.jpg|Petrokjemisk gassbehandlingsanlegg
GasStationHiroshima.jpg|Bensinstasjon


## Se også
* Petroleum og oljeprodukter
* Oljeboring
* Oljefelt
* Oljeraffinering
* Olje- og gasselskaper
* Petroleumsvirksomhet i Norge
* Oljevern

## Eksterne lenker
* 
* Miljøstatus i Norge: Olje og gass
* NRK Skoles base om olje og gass
Mike Harari

**Michael** («**Mike**») **Harari** (født 18. februar 1927 i Tel Aviv, død 21. september 2014 samme sted) var en agent for den israelske etterretningstjenesten Mossad, og ifølge norsk påtalemyndighet en av lederne for Mossad-gruppen som i 1973 kom til Norge og utførte «Lillehammerdrapet».

## Bakgrunn og virke
Michael Harari ble født i Tel Aviv 18. februar 1927, og i tenårene ble han med i den jødiske militsen Haganah. Etter andre verdenskrig var over ble han sendt til Europa for å hjelpe jødiske overlevende etter Holocaust å emigrere til Israel, noe som var forbudt i den britiske mandatperioden. Etter etableringen av staten Israel i 1948 arbeidet han for sikkerhetsorganisasjonen Shin Bet. Harari begynte å arbeide for Mossad i 1954, og i 1970 ble han leder for seksjonen for spesialoperasjoner, kjent som Caesarea.

Den 21. juli 1973 skjøt en gruppe fra Mossad ned den marokkanske kelneren Ahmed Bouchikhi på åpen gate i Lillehammer. Han ble forvekslet med Ali Hassan Salameh, en leder i den palestinske aksjonistgruppen Svart september som blant annet drepte elleve israelske idrettsmenn under OL i München i 1972.

Norsk etterforskning kom etterhvert til den konklusjon at en annen agent, Gustav Pistauer, var opprinnelig leder av aksjonen mot den mannen israelerne trodde var Salameh. Han skadet imidlertid benet og fikk legebehandling. Han synes å ha reist fra Norge før selve drapet. Etter dette ble lederfunksjonen overtatt av Mike Harari som antakelig anvendte identiteten Eduard Laskier.

I 1976 deltok Harari i planleggingen og utførelsen av Operasjon Entebbe, hvor palestinere hadde kapret et fly fra Air France og tvunget det til å lande i Entebbe i Uganda. Ved å utgi seg for å være italiensk forretningsmann skal Harari i forkant av aksjonen klart å komme inn på flyplassområdet.

Førstestatsadvokat Lasse Qvigstad sendte, etter at politiet i 1996 hadde igangsatt en fornyet granskning av saken, en rettsanmodning til Israel om avhør av Harari. Norske myndigheter mente med sikkerhet å vite at Harari befant seg i hjemlandet Israel. Etter dette ble han etterlyst internasjonalt i juni 1998. Oslo forhørsrett har utferdiget pågripelsesbeslutning 28. juni 1998. Men landet fulgte vanlig kutyme med ikke utlevere egne borgere, og viste dessuten til «nasjonens sikkerhet». Senere ble etterlysningen av Harari avlyst..

Ved Michael Hararis død uttalte daværende forsvarsminister i Israel, Moshe Ya'alon, at Harari tilhørte den sjeldne gruppen som hadde bidratt til å etablere Israel.

## Referanser


## Litteratur
* Vegard Bye: *Forbuden fred. Det store spillet om Mellom-Amerika i åtti-åra*, Cappelen, 1990. ISBN 82-02-12409-3
* Odd Karsten Tveit: *De skyldige : Israel og Palestina - krigen, menneskene, spillet*, Kagge forlag, 2015 ISBN 9788248916871
Tautra

**Tautra**, tidligere skrevet **Toutren** (1532), **Tutherø** (1550), **Tutterøe**, **Tutterøen** og annet, er ei øy i Trondheimsfjorden tilhørende Frosta kommune. Øya er kjent for Tautra kloster, restene av et cistercienserkloster. Selve middealderklosteret kan også sees som et strategisk valg - i tilknytning til Frostatinget, som ligger inne på fastlandet på Frosta.

Deler av Tautra og Svaet har siden 14. desember 1984 vært vernet som naturreservat og fuglefredningsområde. Tautra og Svaet naturreservat og fuglefredningsområde er et ramsarområde, med et totalt areal på 20,54&nbsp;km².

Øya er 3,5&nbsp;km lang, og bredden varierer fra ca 70 meter på det smaleste, til ca. én kilometer på det bredeste. Totalt areal utgjør 1,5&nbsp;km². Det høyeste punktet er 26&nbsp;moh., noe som gjør den forholdsvis flat. Øya ble i 1979 forbundet til fastlandet via en molo, men pga. denne moloens innvirkning på dyrelivet, ble den i 2003 bygd om slik at en bro midt på moloen slipper vannstrømmen gjennom. Broen, Tautrabrua, har en post som skal hindre rovdyr i å ta seg over til øya.

Geologisk består Tautra av morenemateriale fra ra-trinnet, eller «Tautra-trinnet» som det vanligvis kalles i Trøndelag.

Ikke langt fra ruinene av gamle Tautra kloster ligger i dag et nytt cistercienserkloster. Det ble grunnlagt i provisoriske bygninger i 1999. Den 25. mars 2006 ble klosteret gitt status som selvstendig priorat. Den nye klosterkirken er åpen for publikum. Det nye Klosteret er tegnet av Jensen & Skodvin Arkitektkontor AS. Grunnsteinen ble lagt ned av dronning Sonja 8. mai 2003 og tatt i bruk 11. juli 2006. Dronningen var til stede også ved vigslingen den 12. mai 2007. Bygget har fått flere arkitekturpriser, bl.a. Forum AID-prisen (2007) og en europeisk pris for steinarkitektur (2007).

En nå utdødd sauerase, tautersauen, hadde navnet sitt etter Tautra. Opprinnelsen til sauerasen er noe usikker, men man tror at den ble fremavlet på slutten av 1700-tallet. Plantefloraen i området er en studie verd, siden området har vært dyrket siden middelalderen, med kunnskapsrike munker som pionerer.

## Annet
* Klostergården serveringssted med eget bryggeri. 
* Overnattingsmuligheter. 
* Guiding bør avtales på forhånd (Roy Vega med fl.). 
* 7637 Tautra postkontor ble nedlagt i 1979. Butikken ved Sørhamna ble nedlagt i 1986.
* Sommeren 2007 ble det anlagt en ny kultursti ut fra Klostergården og ned langs sjøen. Stien utbedres og tilpasses funksjonshemmede.

## Referanser


## Eksterne lenker
* Vega, Roy, Festskrift til 800års jubileet: "En 800årig påminnelse", Frostingen, 30.8.2007
Nøkkelstimulus

**Nøkkelstimulus** er det som gjør at dyr begynner å utføre instinktene sine. Vi kan si at instinktene utløses av en nøkkelstimulus.

## Eksempel
Lyden av rennende vann er et eksempel på en nøkkelstimulus hos beveren. Det får den til å følge instinktet til å bygge en demning.

Ved slukfiske bruker vi ofte sluktyper som ikke ligner noe særlig på fiskens byttedyr. Likevel hogger fisken. Derfor er synet hos fisken en nøkkelstimulus.

Rødstrupehannen vil angripe alle hanner av samme art som er i territoriet hans. Det er det røde på strupen som utløser angrepet. Rødstrupehannen vil reagere like sterkt på en rød bomullsdott. Det røde er nøkkelstimulusen.

Hver fugleart har sine mønstre av mørke linjer i et gult/oransje gap. Det er nøkkelstimulusen som får foreldrene til å stappe mat ned i ungenes nebb.
U.S. Immigration and Customs Enforcement

**U.S. Immigration and Customs Enforcement** (**ICE**) er formelt en etat i det amerikanske sikkerhets&shy;departementet med ansvar for håndhevelse av toll- og immigrasjonslover i USA, beskyttelse av føderale bygninger og rettshåndhevelse i luften og til sjøs. ICE har omkring  ansatte. Siden Donald Trump ble president i 2025 har organet blitt omformet til en politisert paramilitær organisasjon preget av personlig lojalitet til Trump og som brukes mot demokratisk styrte delstater, og som har fått omfattende kritikk for vilkårlige arrestasjoner og maktbruk. Tidligere stabssjef i Det hvite hus Rahm Emanuel beskrev det som «en kriminell bande».

ICE består av følgende operative avdelinger:
* *Office of Investigations* – etterforsker toll- og immigrasjonsrelaterte lovbrudd, inkludert menneskesmugling, narkotika, våpensmugling, ulovlig våpeneksport, hvitvasking, kommersiell svindel, åndsverkovertredelser, internettkriminalitet, immigrasjonskriminalitet og brudd på menneskerettigheter.
* *Office of Detention and Removal* – fremmer offentlig trygghet og nasjonal sikkerhet ved å uttransportere utviste utlendinger.
* *Office of Federal Air Marshal Service* – fremmer tillit til sivil luftfart ved å utplassere bevæpnede flyvakter (*federal air marshals*) ombord i passasjerfly for å oppdage, avskrekke og bekjempe straffbare handlinger mot amerikanske fly, lufthavner, passasjerer og mannskap.
* *Office of Federal Protective Service* – opprettholder sikkerhet og orden i mer enn 8&nbsp;800 føderale bygninger.
* *Office of Intelligence* – innhenter, analyserer og formidler strategisk og taktisk etterretning for de andre operative avdelingene i ICE og sikkerhetsdepartementet.

## Referanser


## Eksterne lenker
* 
*
Vestre Trysil Idrettslag

**Vestre Trysil Idrettslag** (stiftet 25. mai 1919) er et idrettslag fra Trysil. Idrettslaget har hatt flere store idrettsutøvere, både i friidrett og på ski. Den to ganger olympiske mesteren Hallgeir Brenden representerte klubben. Vestre Trysil IL ble norgesmester på 3 × 10 km stafett i 1955, 1956 og 1960.

## Litteratur
*
Tørberget

**Tørberget** er en grend i Trysil kommune i Innlandet fylke. Tørberget er en del av Trysil Finnskog og Vestre Trysil, nær grensen til Elverum kommune. Nabogrender er Midtskogsberget, Varåholla, Storsvea og Ryssjølia.

Grenda har et moderne samfunnshus og en fin badeplass i nordenden av Tørbergsjøen.

Grenda ligger like ved rv 25 mellom Elverum og Trysilfjellet/Innbygda.

## Kirke
Tørberget kirke i Vestre Trysil ble innviet i 1933 av kronprins Olav og kronprinsesse Märtha.

## Skogfinnekulturen
Tørberget er ett av flere steder der finske immigranter fra Savolax slo seg ned i 1680. Ved riksvegskrysset er Norges eneste skogfinske rughesje og ei infotavle om grenda og finnekulturen.

Trysil Finnskogs eldste historie og den skogfinske kulturen generelt beskrives i boka "Trysil Finnskog - de første generasjonene" som er utgitt i tre opplag 2020, 2021 og 2025. Trysil er den kommune i Norge som har den største finnskogen (600 km2) og idag har den største befolkningen i de gamle finnegrendene (800+).

## Jernverk
Jernverket på Øiensjøfos Brug laget jern av myrmalm i Tørberget i perioden 1831–1870.

## Foreningsliv
Grenda har mange lag og foreninger, deriblant:

* Vestre Trysil Idrettslag
* Tørberget Historielag

## Referanser
Khan

**Khan** (fra tyrkisk «prins, fyrste»), også stavet som *kan, xan, han, ke-han*, er en historisk tittel med mange betydninger, opprinnelig kommandør, leder eller hersker på mongolsk og tyrkisk språk. Det er en tittel på en selvstendig fyrste i tatarenes områder, dokumentert fra ca. 1400. Den tyrkiske betegnelsen har vært kjent i språkene i Europa siden 1200-tallet; sammenlign med middelalderlatinske *chanis*, middelaldergreske *kanes*, gammelfranske *chan*, russisk *khanu*. Med tiden utartet det seg og ble en tittel på respekt. Den kvinnelige formen er *khanum* (1824), fra tyrkisk *khanim*. Khan kan også bety leder for en stamme, stammehøvding. I dag eksisterer khaner mest i sørlige Asia og i Sentral-Asia. En khan hersker over et *khanat*. Tittelen oversettes ofte til keiser.

I Seldsjukkriket var khan den høyeste adelstittelen, rangert over malik («konge») og emir («fyrste, kommandant», generelt overhode for et muslimsk område). I Mongolriket betydde det herskeren av en horde (tyrkisk *ordu*, «hær»), mens herskeren over alle mongolene var *khaganen* eller den store khanen. Tittelen avtok deretter i betydning. I Safavid-dynastiets Iran var det tittelen på en hærgeneral, og i Mogulrikets India var det en høy edel rang begrenset til hoffmenn. Etter Mogulrikets fall ble det brukt broket og ble et etternavn. Khan og dens kvinnelige former forekommer i mange personnavn, vanligvis uten noen adelsfamilie av politisk relevans, selv om det fortsatt er en vanlig del av adelige navn også.

Den høyere, bortimot keiserlige tittelen *[[khagan]]* (persisk: خاقان), det vil si «khan av khaner» er gitt den mest berømte hersker kjent som khan: den mongolske keiserlige dynasti til Djengis-khan hvis egentlige navn var Temujin, og dennes sønnesønn Kublai-khan som grunnla det mongolske rike og senere grunnla Yuan-dynastiet i Kina. De herskende etterkommerne til Djengis-khan er referert til som stor-khaner. Stor-khan er teknisk sett ikke korrekt, men har blitt etablert gjennom konvensjoner i over lang tid.

I dagens Mongolia er tittelen blitt til *khaan* hvor 'g'-lyden har blitt bortimot stum eller ikke-eksisterende.

## Referanser


## Litteratur
* Garthwaite, Gene R. (2017): «Khan», *Encyclopaedia Iranica*.
* Karim, Abdul (2012): «Khan», i Islam, Sirajul; Jamal, Ahmed A. (red.): *Banglapedia: National Encyclopedia of Bangladesh* (2. utg.). Asiatic Society of Bangladesh.
Kublai-khan

**Kublai-khan**, også stavet **Khubilai-khan** (mongolisk: *Chubilai*; kinesisk: 忽必烈, pinyin: *Hūbìliè*; tempelnavn 世祖, *Shìzǔ*, 1215–1294) var en mongolsk militærleder, khan (1260&ndash;1294) av det mongolske rike og grunnlegger og første keiser (1279&ndash;1294) av Yuan-dynastiet. 

## Liv og virke
### Bakgrunn
Kublai Khan var sønnesønn av den berømte Djengis Khan, grunnleggeren av det mongolske riket. Han var den andre sønnen til Djengis Khans fjerde sønn Tolui. Hans mor var dronning Sorghagthani Beki som var assyriansk kristen

Kublai-khan var på 1250-tallet guvernør i nordlige Kina for sin eldre bror Möngke.

### Storkhan
Han ble etter Möngkes død i 1259 mongolenes *[[kaghan]]* («storkhan»), og hans rike strakte seg fra Nord-Kina i øst til Russland og Persia i vest. I de første årene hadde han sin residens i Karakorum, en telt/jurtby vest i Mongolia. Siden grunnla han i 1264&ndash;1267 en ny residens i Jenking (dagens Beijing, på mongolsk *Khanbaliq* (eldre transkripsjon *Kanbaluk*), «khanens by», og som Marco Polo oppfattet som *Cumbuluk*). Hans sommerhovedstad, Xanadu, ble omspunnet i myter for sin prakt.

Det kinesiske Song-riket ble erobret fra nord i 1277, og Kublai styrtet dynastiet Song. Han hadde nå kontroll over hele Kina. Men hans gjentatte forsøk på å erobre Japan 1274 og 1281 via Korea (se mongolinvasjonene av Japan) og hans angrep på Java i 1292 mislyktes. Han førte også krig i Burma og Tonkin (dagens Vietnam), som underkastet seg som vasallstater, og han underla seg Tibet. 

I Khanbaliq holdt han et glitrende og mektig hoff, noe Marco Polo fikk oppleve i årene 1275&ndash;1292, og engasjerte seg i utdannelse og kunnskap, handel, sysselsetting og samferdsel. Kublai var nysgjerrig på kristendommen, og da han fikk besøk av Niccolo og Maffeo Polo, Marco Polos far og onkel, i 1263, da han fremdeles holdt til i Karakorum, ba han dem be paven om å sende 100 kristne misjonærer. Men pavestolen grep ikke den store sjansen til å kunne kristne mongolene og dermed hele Sentral-Asia, og Kublai Khan gikk til slutt over til buddhismen.

Han valgte seg den tibetanske guruen Drogön Chögyal Phagpa som åndelig rådgiver. Det var Phagpa som hadde fått Kublai Khan til å konvertere til den tibetanske buddhismen og Phagpa rettferdiggjorde mongolenes styre ved å framstille den mongolske keiser som en *[[Chakravartin]]*, en universell buddhistisk konge som regjerer velvillig over hele verden.

Kublai-khan bygde i 1272 Trommetårnet i Beijing. Dette ble restaurert under Ming-dynastiet og fikk da sitt nåværende utseende. Kublai Khan grunnla også Konfuciustempelet i Beijing som senere ble bygd om av Kublai-khans sønnesønn.

## Referanser


## Litteratur
* 
* John Andrew Boyle: *The successors of Genghis Khan*, New York / London 1971 
* Herbert Franke and Denis Twitchett (Edited by..): *The Cambridge History of China Vol. 6, Alien Regimes and Border States, 907-1368* Cambridge, 1994
* John Man: *Kublai Khan*, 2006
* Morris Rossabi: *Khubilai Khan: his life and times.* Berkeley, London, New York 1988
Innkrevingsetaten (Oslo)

**Innkrevingsetaten**, opprinnelig **Oslo kemnerkontor**, var en etat i Oslo kommune underlagt Byrådsavdeling for finans. Etaten var Norges største kemnerkontor. Fra 1. november 2020 ble skatteoppkrevernes oppgaver overført til Skatteetaten.

Oslo kemnerkontorets ansvarsområde og hovedoppgaver var slik:
* regnskapsføring og fordeling av skatt og arbeidsgiveravgift
* innkreving av skatt og arbeidsgiveravgift
* kontroll av arbeidsgiverne
* informasjon til arbeidsgivere og skattytere
* regnskapsføring og innkreving av kommunale avgifter og parkeringsgebyr og kommunal inkasso
* utskriving, regnskapsføring og innkreving av eiendomsskatt i Oslo
* utskriving, regnskapsføring og innkreving av eiendomsskatt
* legatforvaltning – saksbehandling og forvaltning av kommunens legatvirksomhet

## Referanser


## Eksterne lenker
*
Office of the Director of National Intelligence

**Office of the Director of National Intelligence** (**ODNI**) er embete opprettet i 2005 som følge av terrorangrepet 11. september 2001 for å lede USAs 16 etterretningsetater. Embetslederen har tittelen *[[Director of National Intelligence]]* (DNI).

John Negroponte ble tatt i ed til stillingen som den første DNI 21. april 2005.

## Etterretningsfellesskapet

USAs etterretningsapparat består av 16 forskjellige etater som inngår i en konføderasjon kalt Etterretningsfellesskapet (*Intelligence Community*). Det er DNIs jobb å styre etterretningsapparatet som en tverrdepartemental organisasjon.

## Organisering
ODNI er organisert i fire direktorater og fire operasjonssentre, samt stabsfunksjoner for tilsyn og juridiske saker. Direktoratene er:
* Enterprise Capacity
* Mission Integration
* National Security Partnerships
* Strategy & Engagement (som omfatter Intelligence Advanced Research Projects Activity)

De fire sentrene er:
* Cyber Threat Intelligence Integration Center
* National Counterproliferation Center
* National Counterintelligence and Security Center
* National Counterterrorism Center

## Referanser


## Eksterne lenker
* 
* Etterretningsfellesskapet
John Negroponte

**John Dimitri Negroponte** (født 21. juli 1939 i London) er en amerikansk diplomat som fra 2007 til 2009 var viseutenriksminister i USA. I en omtrent sammenfallende tidsperiode hadde han også et nyopprettet embete som direktør for USAs samlede etterretningstjeneste. Han er for tiden ansatt ved Yales Jackson Institute for Global Affairs.

## Liv og virke
Negroponte er karrierediplomat og tjenestegjorde i den amerikanske utenrikstjenesten fra 1960 til 1997. Negroponte var USAs ambassadør til FN fra september 2001 til juni 2004 og ambassadør til Irak fra juni 2004 til april 2005. Han ble tatt i ed som USAs første nasjonale etterretningsdirektør 21. april 2005, en stilling han hadde til 2007 da han ble viseutenriksminister i George W. Bushs regjering.

Negroponte blir av mange regnet som en kontroversiell ambassadør. Særlig har hans fortid som ambassadør i Honduras satt stygge spor på hans rykte. Menneskerettighetsaktivister over hele Mellom-Amerika sier at Negroponte den gang styrte flere borgerkriger i den mellomamerikanske regionen https://web.archive.org/web/20151211072507/http://www.dagbladet.no/tekstarkiv/artikkel.php?id=5001040051119&tag=item&words=Negroponte. 

## Private forhold
Han er gift med Diana Mary Villiers. Sammen med henne har han 5 adopterte barn. Han er eldre bror til Nicholas Negroponte, grunnleggeren av the Massachusetts Institute of Technology's Media Lab og One Laptop per Child project. Han er også bror til filmprodusent Michel Negroponte, samt kunstneren George Negroponte.

## Annet
Hans tid som ambassadør på 80-tallet var hovedtema i den norske dokumentarfilmen *[[Ambassadøren (dokumentarfilm)|Ambassadøren]]* fra 2005.

## Referanser


## Eksterne lenker
* 
*
Covent Garden undergrunnsstasjon

**Covent Garden undergrunnsstasjon** er en stasjon i Londons undergrunnsbane, som betjener Piccadilly-linjen. Den ligger i kollektivsone 1, rett ved Covent Garden.

Den er en av de få stasjonene i det sentrale London hvor plattformen bare kan nås via heis eller trapp; nesten alle andre stasjoner har rulletrapper. På lørdager har stasjonen så mye trafikk at det kun er avstigning der, ettersom det ville blitt for trangt på plattformene og i heisene dersom man tillot også påstigning. Transport for London vurderer tiltak for å lette presset på stasjonen, som en ekstra inngang og rulletraper. 

Den ligger bare 260 meter fra Leicester Square undergrunnsstasjon, noe som er den korteste avstanden mellom to påfølgende stasjoner i undergrunnsnettet. Denne distansen er så kort at det går raskere å gå mellom de to stasjonene enn å kjøre tog mellom dem. 

Stasjonens dekor skiller seg fra andre, ettersom den har fliser i et lyst fargespill. Den virker derfor lysere og luftigere enn mange andre stasjoner. 

Stasjonsområdet sies å være hjemsøkt av et spøkelse, en skuespiller som pleide å handle i bakeriet som sto der før stasjonen ble bygget.

|}

## Eksterne lenker
* Covent Garden Underground Station  Transport for London  (Engelsk)
Lockerbie

**Lockerbie** er en liten by i det sydvestlige Skottland med 4 009 innbyggere (2001). Den er mest kjent som åsted for Lockerbie-saken.
Den dominerende bygningen i byen er rådhuset, som er et godt eksempel på skotsk baronistil. Den er bygget i lokal rød sandstein. Ved siden av står et minnesmerke over de falne i andre verdenskrig.

Byen har, for sin størrelse, et godt utviklet transportnett. Den ligger ved veien A47, og har en jernbanestasjon. Den lokale økonomien var lenge avhengig av handel med stor- og småfe, noe nærheten til grensen til England gjorde lukrativt. Det holdes fortsatt saueauksjoner i byen.

## Se også
*Lockerbie-saken
Carlos

**Carlos** er en opprinnelig spansk og portugisisk variant av mannsnavnet Karl som har norrøn opprinnelse og betyr «fri mann».

## Utbredelse
*Carlos* har vært et populært navn i USA siden 1930-årene og hadde en popularitetstopp med 0.3% i 2001.

|}

## Kjente personer med navnet
Personene i listen er ordnet kronologisk etter fødselsår.
* Wendy Carlos (1939–), amerikansk komponist
* Carlos Santana (1947–), meksikansk musiker og gitarist.
* «Carlos» Ilich Ramírez Sánchez (1949–), venezuelansk revolusjonær
* Carlos Ruiz Zafón (1964–), spansk forfatter
* Carlos Simon (1965–), brasiliansk fotballdommer
* Roberto Carlos da Silva (1973–), brasiliansk fotballspiller
* Carlos Tevez (1984–), argentinsk fotballspiller

## Referanser


## Eksterne lenker
*
Utaskjærs

:*For den norske TV-serien, se [[Offshore (TV-serie)]]*
**Utaskjærs** vil si å befinne seg til havs. Begrepet er også kjent ved det engelske navnet **offshore** og er ofte brukt i tilknytning til oljerelatert virksomhet til havs. Sistnevnte begrep er tatt opp i norsk språk med tilsvarende betydning, men om Norsk språkråd anbefaler det norske alternativet utaskjærs.

## Bruk
Offshore finner vi ofte i sammensetninger, eksempel:

* Offshore-teknologi (teknologi for oljeindustrien)
* Offshore-ansatte (ansatte i oljeindustrien som arbeider på innretninger til havs)
* Offshore-drift (drift av utstyr i produksjonsprosesser til havs)
* Offshore-industri (den delen av oljeindustrien som foregår til havs)
* *[[Offshore (TV-serie)|Offshore]]* var også navnet på en såpeserie som gikk på NRK1 på 1990-tallet. (TV)
* Offshore Race – konkurranse mellom hurtigbåter.

Offshore kan også brukes om selskaper eller andre finansielle innretninger som befinner seg i jurisdiksjoner utenfor landet hvor innretningens deltakere befinner seg. Ofte gjelder dette innretninger registrert i skatteparadiser som inngår i strukturer for lovlig skatteplanlegging eller ulovlig skatteunndragelser. Det kan diskuteres hvorvidt Norsk internasjonalt skipsregister er en slik innretning da virksomhet fordelaktig kan registreres her for å unngå skatter eller bestemmelser ved normal registrering og om registeret er iverksatt for å konkurrere mot registrering under andre bekvemmelighetsflagg.

I andre sammenhenger kan offshore brukes for å henvise til tjenester/produkter som er produsert i land utenfor Europa. I liknende situasjoner innad i Europa brukes ofte "Airshore" som beskrivelse.

## Se også
* Class One, en utaskjærs båtreserklasse
* Oljefelt
* Petroleum
Tolkien

**Tolkien** er en tysk familie fra Sachsen som i det 18. århundre slo seg ned i England. Den er mest kjent for forfatteren og professoren J.R.R. Tolkien.

Andre medlemmer av slekten inkluderer:
*Christopher Tolkien – J. R. R. Tolkiens sønn
*Edith Tolkien – J. R. R. Tolkiens kone
*Simon Tolkien – Christopher Tolkiens sønn
*Baillie Tolkien – Christopher Tolkiens kone
Grindheim

**Grindheim** er en tidligere norsk kommune i Vest-Agder, opprettet som egen kommune første gang i 1902. Før dette, fra 1837 til 1901, var Grindheim en del av Bjelland og Grindheim kommune. I 1964 ble Grindheim og Konsmo slått sammen til Audnedal kommune.

Største tettsted i kommunen var Byremo, her finner man bl.a Grindheim kirke.

De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

## Eksterne lenker
*
Johannes Weinrich

**Johannes Weinrich** (født 1947) er en tysk jurist, venstreorientert aktivist og terrorist. Han gikk for å være «Carlos Sjakalens» høyre hånd.

Weinrich arbeidet først i en venstreradikal bokhandel i Frankfurt am Main og ved forlaget *Roter Stern* (røde stjerne). I dette forlaget ble han kjent med Wilfried Böse, og disse grunnla en revolusjonær celle. Da Carlos sluttet seg til gruppen, flyttet deres perspektiv seg fra Tyskland til internasjonal terrorisme. Böse døde da den israelske hæren stormet et fly han hadde kapret (Operasjon Entebbe).

I de sene 1970-årene begynte Weinrich å arbeide som betalt terrorist for Carlos. Han ble fanget 2. mai 1995 ved Aden i Jemen.

Blant aksjoner han deltok i 

* bombeangrep på kultursentret *Maison de France* den 25. august 1983 i Berlin (1 drept, 23 skadede)
* bombeangrep i det sentrale Paris
* bombeangrep på høyhastighetstoget «Valenciennes» (6 døde)
* rakettangrep på en Boeing 707 tilhørende det israelske flyselskapet El Al på Orly-flyplassen i Paris i januar 1975 (Weinreich leide bilen som ble brukt)
* angrep på den antikommunistiske radiosenderen Radio Free Europe i München
* angrep på den saudiarabiske ambassadøren i Athen

Den 17. januar 2000 ble Weinrich dømt til fengsel på livstid for angrepet på *Maison de France* i Berlin. En tidligere oberstløytnant i Stasi ble samtidig dømt til 4 års fengsel for medvirkning til dette angrepet i Berlin. Weinrich ble frikjent av en domstol i Berlin i 2004 for angrepene i Frankrike (mot avisen Al Watan al-Arabi, mot jernbanestasjonen i Marseilles og mot et TGV-tog).

Han arbeidet allerede fra 1983 for Stasi.

## Referanser
Gudrun Ensslin

**Gudrun Ensslin** (1940–1977) var en tysk venstreekstremistisk terrorist. Hun var en av lederne og grunnleggerne av Rote Armee Fraktion (RAF).

Hun var datter av en prest fra Schwaben og studerte engelsk, tysk og pedagogikk i Tübingen og senere ved Freie Universität Berlin. Med Bernward Vesper fikk hun sønnen Felix Robert Ensslin. I likhet med Ulrike Meinhof fikk hun stipend fra Studienstiftung des deutschen Volkes.

Etter brannpåsettelsen i Frankfurter Kaufhaus og flere bankran var hun en av Tysklands mest ettersøkte terrorister. Hun ble arrestert 8. juni 1972 i Hamburg. 

Gjennom en gisselaksjon ved den vesttyske ambassaden i Stockholm i 1975, samt bortføringen av arbeidsgiverpresident Hanns-Martin Schleyer og den parallelle kapringen av Landshut i 1977, forsøkte RAF og en palestinsk organisasjon å presse den tyske regjeringen til å løslate Baader, Raspe og andre terrorister fra fengsel. Regjeringen under Helmut Schmidt valgte å ikke gi etter for kravene.

Sammen med Andreas Baader og Jan-Carl Raspe begikk hun selvmord i fengselet i Stuttgart den 18. oktober 1977. 

## Referanser


## Eksterne lenker
* 
* 
* 
*  http://www.dieterwunderlich.de/Gudrun_Ensslin.htm
*  http://www.dhm.de/lemo/html/biografien/EnsslinGudrun/
Leicester Square undergrunnsstasjon

**Leicester Square undergrunnsstasjon** er en stasjon i Londons undergrunnsbane. Den ligger på Charing Cross Road, rett ved Leicester Square.

Stasjonen betjener Northern-linjen og Piccadilly-linjen, og ligger i kollektivsone 1.

Den åpnet 15. desember 1906. Stasjonen skulle egentlig hete *Cranbourn Street*, men det nåværende navnet ble tatt i bruk allerede ved åpningen. 

|}
## Eksterne lenker
* Leicester Square Underground Station Transport for London (Engelsk)
Halse og Harkmark

**Halse og Harkmark** (før 1865 kalt *Mandals landdistrikt*) var en kommune i Vest-Agder. Den besto av Halse og Harkmark sogn, som var landdistriktene øst og vest for Mandal ladested og senere by. I dag er Halse og Harkmark en del av Lindesnes kommune.

## Halse sogn
Halse sogn utgjorde det største området og omfattet både områdene vest for Mandalselva med Hilløy, Skogsfjord og Sånum, samt øst for elven med Ime, Skjernøy og Tregde.

## Harkmark sogn
Harkmark sogn utgjorde den østligste delen av kommunen, områdene rundt Harkmarkfjorden og til grensen til Søgne.

## Historikk
Den fem kilometer lange Harkmarkfjorden har siden middelalderen vært en viktig havn for sjøfarende på den værharde og ellers lite beskyttede kysten mellom Mandal og Trysfjorden. Harkmark kirke er trolig fra 1200-tallet, mens det nåværende kirkebygget ble reist i 1613.
 
Halse og Harkmark var en selvstendig kommune (herred) fra 1837 til den i 1964 ble slått sammen med Mandal by og Holum kommune til nye Mandal kommune. 

Halse og Harkmark var Norges sørligste kommune, og Skjernøy er den sørligste øya med bosetting i landet. Den andre store øya i kommunen var Hille, og Ryvingen fyr var et viktig landemerke i kommunen. Mens Harkmark sogn var sentrert rundt Harkmark kirke, hadde Halse sogn kirke sammen med Mandal by. Mandal kirke fra 1821 ble bygget på Halsefidja og en del av kirkeskipet omtales fremdelse av halsefolk som «Halsesida». 

Før sammenslåingen opplevde kommunen stor befolkningstilvekst. I 1951 var folketallet 2795, men det 12 år senere var steget til 3578. Kommunestørrelsen var på 105 km² ved sammenslåingen. Søren Jaabæk var lærer og kirkesanger i Halse og Harkmark kommune i en periode mens han bodde på Jåbekk. Han var også ordfører i kommunen. 

De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

## Litteratur
Yngvar Åge Nilsen: *Posten i tidligere Halse og Harkmark herred* 1997 ISBN 82-994473-0-5

## Referanser
Fat (mål)

**Fat** er en enhet for volummåling av råolje, og andre petroleumsprodukt, tilsvarende 158,99 liter, 42 US gallon. Fat er ikke en SI-enhet.

Norske styrings- og forvaltningsmyndigheter for petroleumsvirksomheten har gått over til å bruke standardkubikkmeter Sm³ for volummåling av olje og gass. 

Forholdet mellom Sm³ og fat er 1 : 6,29

## Historiske fat
Fat har vært brukt som volumenhet i Norge lenge før petroleumsvirksomheten tok til her på 1960-tallet. I tidligere tider tilsvarte ett fat 2 piper, 4 oksehoder, 6 amer, 8 tønner, 24 ankere, eller 960 potter. Dette tilsvarte ca. 926,5 liter, men volumet kan ha variert noe gjennom historien.

Man opererte også med **stykkfat** som varierte fra 5 Oksehoder til 10/11 Amer.

## Se også
* Norske måleenheter
* Oljefat

## Kilder
*
Leicester Square

**Leicester Square** (uttales som *Lester Square*) er en plass i det sentrale London. Den ligger vest for Charing Cross Road, nord for Trafalgar Square og øst for Piccadilly Circus. Den ligger på stedet som tidligere het *Leicester Fields*, som var jordene foran jarlen av Leicesters herregård. Området ble utbygget i 1670-årene. 

Midt på plassen ligger en liten park. I midten av den står en statue av William Shakespeare, omgitt av delfiner. Langs ytterkanten av parken står det statuer av andre kjente personer: Sir Isaac Newton, sir Joshua Reynolds, sir John Hunter, William Hogarth og Charlie Chaplin. 

Leicester Square er Londons kinosentrum. De fleste britiske premierer blir vist på en av de fire store kinoene som ligger der. I tillegg ligger det flere mindre kinoer rett ved plassen. Det ligger flere nattklubber der, og spesielt *Hippodrome* har ofte premierefester. Derfor er det ikke uvanlig å se store sammenstimlinger av mennesker med kameraer og autografblokker utenfor Hippodrome eller en av kinoene. 

Plassen er også kjent for et billettutsalg, hvor man får kjøpt billigbilletter til Londons teatre. Det het opprinnelig *The Official London Half-Price Theatre Ticket Booth*, men har nå skiftet navn til *tkts*. Flere andre utsalg som også tilbyr billetter til teaterforestilling og musikaler til halv pris har også sprunget opp der. 

På grunn av den store mengden mennesker som til enhvert tid er på plassen, også på kveldstid, har det vært mye problemer med kriminalitet der. Londons myndigheter, politiet og en sammenslutning av næringsdrivende har satt i verk en rekke tiltak som har ført til en sterk nedgang i kriminalitet. Blant tiltakene er forbud mot å drikke alkohol i parken, gratis adgang til de offentlige toalettene, flere politipatruljer og en praktisk talt permanent stasjonert spesialbygget politibil med kameraer i alle retninger. Bilen er finansiert av de næringsdrivende i et samarbeidsprosjekt med politiet. 

## Eksterne lenker
* 
* Victorian London: Leicester Square
Piccadilly Circus undergrunnsstasjon

**Piccadilly Circus undergrunnsstasjon** er en stasjon i Londons undergrunnsbane. Den ligger under Piccadilly Circus, og betjener Piccadilly-linjen og Bakerloo-linjen, og ligger i kollektivsone 1. 

Stasjonen ble åpnet 10. mars 1906. Den er en av de få stasjonene i undergrunnsnettet som ikke har noen bygning over bakkenivå; hele stasjonskomplekset ligger under plassen. En av utgangene førte tidligere rett inn i en av byens største og mest kjente musikkbutikker, den tidligere Tower Records som nå er kjøpt opp av Virgin Megastore. 

|}
## Eksterne lenker
* Piccadilly.london  Guide for things to in Piccadilly area (Engelsk)

* Piccadilly Circus Underground Station Transport for London (Engelsk)
Agdesiden len

**Agdesiden** var et av ni hovedlen i Norge på 1600-tallet. På denne tiden hadde landet dessuten 17 smålen. 

Agdesiden bestod av smålenene Lister, Mandal (også kalt Midtsyssel len), Nedenes og Raabyggelaget. 

I all vesentlighet tilsvarte disse lenene det som i dag er Agder fylke.

Ved forordning av 1. februar 1662 ble betegnelsen len erstattet med amt.

Agdesiden lå administrativt under Stavanger stiftamt frem til 1682, da administrasjonen ble flyttet til Christiansand og navnet endret til Christiansand stift.

## Tidligere utvikling
Agdesiden var ikke en del av tingsammenslutningene, men kom med i Gulatingslagen et stykke ut i sagatiden som *Egdafylke*. Området ble eget lagdømme fra slutten av 1400- eller begynnelsen av 1500-tallet. 

Fra 1100-tallet var området geistlig organisert under Stavanger bispedømme. Oddernes kirke i Kristiansand er tidfestet til 1150 og taler for at det var etablert samfunn av betydning allerede på denne tiden. 

Man regner med at handelen med utlandet, da spesielt Holland og Danmark, startet for alvor midt på 1400-tallet. Fra 1520 deltok også skotske skip i handelen. Handel med eike- og furutømmer ble omfattende utover på 1500-tallet.

Administrativt lå Agdesiden under danske herrer som holdt private fogder i området. Fra 1400-tallet lå handelsprivilegiene i Mandals len hos borgere i den danske byen Landskrona i Skåne. I 1549 ble det for første gang foreslått å legge en kjøpstad til området. På 1600-tallet lå handelsprivilegiene hos borgere i Tønsberg, Skien og Sarpsborg, men de hadde ikke monopol. I 1602 ble hele Agdesiden ett administrasjonsområde under én lensherre med residens i Nedenes ved Arendal. 

I 1613 besluttet kongen å legge lagtinget for Mandals len til Odde ved Otras munning. 4. desember 1620 fikk borgere i Helsingør privilegium på handel fra Agdesiden på linje med borgere i Tønsberg og Skien. Fra 1634 arbeidet kongen med å utvikle området rundt Flekkerøy til et administrativt og forsvarsmessig midtpunkt på Agdesiden, og fra 1635 ble lensherrens residens flyttet fra Nedenes til Odde som i dag er en del av Kristiansand.
Røverspråket

**Røverspråket** (*Rorøvoverorsospoproråkoketot*) er et kodespråk som fremfor alt brukes av barn.

Regelen for røverspråket er at man etter hver konsonant legger til bokstaven «o» og den samme konsonanten igjen. En setning som «*Jeg heter Eivind*» blir dermed «*Joj-e-gog hoh-e-tot-e-ror Ei-vov-i-non-dod*». Språket er enkelt å snakke, men vanskeligere å forstå.

Astrid Lindgrens romaner om mesterdetektiven Kalle Blomkvist gjorde røverspråket populært. Det er også kjent gjennom diktet «Røversproget» av André Bjerke.

## Referanser


## Eksterne lenker
* Røverspråkgeneratoren
* Røvernes eget språk (NRK)
György A. Oláh

**György A. Oláh** (født 22. mai 1927 i Budapest, død 8. mars 2017 i Beverly Hills i California) var en amerikansk kjemiker født i Ungarn. Han ble i 1994 tildelt Nobelprisen i kjemi.

Olah og familien flyktet fra Ungarn etter oppstanden i 1956.

## Priser og utmerkelser (utvalg)
* 2005 – Priestleymedaljen
* 1994 – Nobelprisen i kjemi

## Referanser


## Eksterne lenker
Holum (kommune)

**Holum** er en tidligere kommune i Vest-Agder. Kommunen ble opprettet i 1837 som Holme kommune. I 1911 ble navnet endret til Holum. I 1964 ble kommunen en del av Mandal kommune.

## Historie
Kommunen hadde et areal på 113,07 km2. Det første møte ble holdt 5. mars 1838. Første ordfører var sokneprest Hans Kristian Ross (1797-1871).

Holum var 116 km2 og hadde 1136 innbyggere i 1964 da kommunen ble delt. Området helt i øst med 9 innbyggere ble dette året overført til Søgne, mens resten av kommune med 1127 innbyggere sammen med Halse og Harkmark ble slått sammen med Mandal. Holum lå nord for bysenteret og utgjorde nedre del av Mandalen.. Området kalles i dag fremdeles for Holum, SSB ga sentrum av området tettsted-status i 1980.

### Kommunale arkiver
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

## Etymologi
Navnet er etter kirkestedet og er sammensatt av *hol, hull*, eller *hola*, 'fordypning', og ordet *heim*.

## Referanser


## Litteratur
* *Vest-Agder fylke 1837-1937,* Kristiansand 1937

## Eksterne lenker
* Om Holum kommune på Store norske leksikon
* Bok: ''Vest-Agder fylke 1837-1937,'' Nasjonalbiblioteket, nb.no
* Interkomunalt arkiv i Vest-Agder IKS (IKAVA)
Enfield Town

**Enfield Town** (ofte kalt bare Enfield) er det historiske sentrum i distriktet bydelen Enfield i nordlige Stor-London. Det var tidligere en selvstendig by, men er nå absorbert av London. Det ligger 16,3 km nord-nordøst for sentrale London. Området er identifisert i London-planen som et av 35 betydelige sentre i Stor-London. Byen var opprinnelig underlagt grevskapet Middlesex, men ble underlagt som en del av Stor-London den 1. april 1965 da Londons myndighetslov av 1963 trådte i kraft. I henhold til folketellingen av 2011 har Enfield Town en befolkning på 115 762 innbyggere.

## Historie
I *[[Domesday Book]]* (1086) er det skrevet ned at Enfield hadde 400 innbyggere. Byen hadde også en *parc*, et skogkledt jaktområde. Rike londonboere reiste dit for å jakte, og flere bygde hus i det vakre området. 

I 1303 ga kong Edvard I byen et charter som tillot et ukentlig marked, noe byen fortsatt har. 

Barclays Bank i Enfield var det første sted i verden som fikk en minibank.

Stedet har en lang tradisjon for våpenproduksjon, da Royal Ordnance hadde en av sine første fabrikker der. Riflen Lee-Enfield .303, med navn etter stedet, var standardvåpenet til den britiske hær i mange år. 

## Referanser


## Litteratur
* Pam, David (1992): *A Victorian Suburb. A History of Enfield*. Enfield: Enfield Preservation Society.
* Ford, Edward; Hodson, George H. (1873): ''A History of Enfield in the County of Middlesex''. Enfield. 
* Walford, Edward (1883): "Enfield", *Greater London*, London: Cassell & Co., OCLC 3009761
Ermine Street

**Ermine Street** (også kalt **Old North Road**) er en romersk vei i England, som gikk fra London til Lincoln og York. Navnet den er kjent under er fra angelsaksisk tid, og kommer fra en gruppe som kaltes *Earningas*, som levde i et område i dagens Cambridgeshire. Den følger ruten til en eldre og lengre romersk vei som ble påbegynt i år 43 og gikk fra Chichester til York. 

Strekningen fra London til Royston i Hertfordshire er nå en del av A10. Ved Royston krysser den en annen romersk vei, Icknield Way. Derfra til Huntingdon er den del av A1198, og fra Huntingdon til Colsterworth A1.

Deretter sammenfaller den i kortere strekninger med andre veier fram mot York. Seksjonen på A15 fra Lincoln forbi Scampton, Caenby Corner og fram til M18 er antagelig den lengste rette strekning på noen engelsk vei i moderne tid.
Sysselmann i Eirik Raudes Land

**Sysselmann i Eirik Raudes land** var den norske sysselmannen på Øst-Grønland under Norges okkupasjon mellom 10. juli 1931 og 5. april 1933. Dette landområdet ble i denne perioden kalt Eirik Raudes Land av nordmennene og Kong Christian den Xs land av danskene.

## Sysselmann
*Helge Ingstad  (1899&ndash;2001)

## Se også
* Eirik Raudes Land
* Sysselmesteren på Svalbard

## Referanser
Russell Square undergrunnsstasjon

**Russell Square undergrunnsstasjon** er en stasjon i Londons undergrunnsbane. Den ligger i Bloomsbury, kort vei fra British Museum. Stasjonen betjener Piccadilly-linjen, og ligger i kollektivsone 1.

Den ble åpnet 15. desember 1906. 

|}
## Eksterne lenker
* Russell Square Underground Station Transport for London (Engelsk)